KOMISIJAS PAZIŅOJUMS PADOMEI Finanšu informācija par Eiropas Attīstības fondu /* COM/2012/0386 final */





KOMISIJAS PAZIŅOJUMS PADOMEI Finanšu informācija par Eiropas Attīstības fondu 1. Priekšvārds Saskaņā ar Iekšējā nolīguma[1] 7. panta 3. punktu un 10. EAF finanšu regulas[2] 57. panta 3. un 4. punktu Komisija šajā dokumentā izklāsta 2012. – 2013. finanšu gadam paredzamās saistības, maksājumus, kā arī aicinājumus veikt iemaksas, ņemot vērā EIB (Eiropas Investīciju bankas) prognozes attiecībā uz ieguldījumu mehānismu. Šajā dokumentā izklāstīta EAF (8. līdz 10.) finanšu izpilde par 2011. gadu un izpildes aplēses attiecībā uz laikposmu no 2012. līdz 2014. gadam. Finansējot EAF, dalībvalstis veic tiešas iemaksas Eiropas Investīciju bankā 9. EAF un 10. EAF instrumentiem, kuru pārvaldību nodrošina EIB (ieguldījumu mehānisms un procentu likmju subsīdijas). EAF instrumentiem, kuru pārvaldību nodrošina EIB (ieguldījumu mehānisms un procentu likmju subsīdijas). Pārējiem instrumentiem, tostarp agrākiem EIB pārvaldītiem instrumentiem (riska kapitāls un procentu likmju subsīdijas), iemaksas pārskaita Komisijai. 2. Ievads Komisija un EIB katrai ĀKK[3] un AZT[4] valstij ir atjaunojušas paredzamās 2012. un 2013. finanšu gada saistības un maksājumus. Tika izstrādātas maksājumu prognozes, lai sasniegtu šādus divus mērķus: pirmkārt, palīdzēt dalībvalstīm rezervēt iespējami precīzākas summas savos valsts budžetos, otrkārt, nodrošināt, lai EAF būtu pieejams pietiekams finanšu resursu apjoms, lai izvairītos no līdzekļu nepietiekamības problēmām. Saskaņā ar 7. pantu Iekšējā nolīgumā par 10. EAF[5] un attiecīgās finanšu regulas[6] 57. panta 5. punktu šajā dokumentā norādītās prognozes tiks atjauninātas 2012. gada oktobra paziņojumā. Turpmāk atainotajā grafikā sniegts vispārējs pārskats par saistībām un maksājumiem, kas veikti iepriekšējos gados un gaidāmi laikposmā no 2012. līdz 2013. gadam (Komisijai un EIB). Bruto saistības un maksājumi: tendence laikposmā no 1998. līdz 2013. gadam (miljonos euro)[7] 3. Eiropas Attīstības fondu izlietojums 2011. gada 31. decembrī (saistības, maksājumi un finanšu stāvoklis) 1., 2. un 3. pielikumā uzrādītas attiecīgi 2011. gadā reģistrētās faktiskās saistības, maksājumi un finansiālā situācija salīdzinājumā ar 2011. gada oktobrī veiktajām prognozēm[8], kā arī aplēses 2012. un 2013. gadam. 2011. gada beigās aptuveni 63 % no 10. EAF bija iekļauti saistībās, lai sasniegtu mūsu mērķi 10. EAF iekļaut saistībās līdz 2013. gada beigām. 4. Paredzamā finansiālā situācija 2012. – 2014. gadam[9] Turpmākajā tabulā sniegta atjaunināta informācija, pamatojoties uz mūsu jaunākajām prognozēm. 5. Finanšu izpildes prognozes 2012. un 2013. finanšu gadam Jauno prognožu rezultāti ir sniegti 1.- 3. pielikumā. Par dalībvalstu iemaksām EAF 2012. gadam Padome izlēma 2011. gada oktobrī[10], nosakot 3 600 miljonus euro Komisijai un 280 miljonus euro EIB. Jaunā prognoze par 2012. gadu vēlreiz apliecina, ka EIB finanšu līdzekļu vajadzības ir 280 miljoni euro. Tā kā maksājumi 2011. gadā bija mazāki par prognozētajiem un ievērojams naudas pārpalikums tika pārnests no 2010. gada, Komisija uzskata, ka šo pieprasījumu ir pamatoti samazināt līdz 2600 miljoniem euro. Dalībvalstu iemaksu ierosinātā robežvērtība 2013. gadam ir noteikta 3 300 miljonu euro apmērā Komisijai un 250 miljonu apmērā — EIB[11]. Jānorāda, ka šie skaitļi ir iepriekšēja prognoze un tie jāinterpretē ar piesardzību. Komisija un EIB veiks jaunas ticamākas prognozes vasaras beigās. Tās tiks izklāstītas oktobra paziņojumā. 4. pielikums. Dalībvalstu iemaksas EAF 2012. gadam (euro) [1] Padomē sanākušo dalībvalstu valdību pārstāvju Iekšējais nolīgums par Kopienas palīdzības finansēšanu saskaņā ar daudzgadu finanšu shēmu laikposmam no 2008. gada līdz 2013. gadam atbilstīgi ĀKK – EK Partnerattiecību nolīgumam un par finansiālās palīdzības piešķiršanu aizjūras zemēm un teritorijām, uz ko attiecas EK līguma ceturtā daļa, OV L 247, 9.9.2006., 32. lpp. [2] Padomes 2008. gada 18. februāra Regula (EK) Nr. 215/2008 par Finanšu regulu, ko piemēro 10. Eiropas Attīstības fondam. [3] Āfrikas, Karību jūras reģiona un Klusā okeāna valstis. [4] Aizjūras zemes un teritorijas. [5] OV L 247, 9.9.2006., 32. lpp. [6] Padomes 2008. gada 18. februāra Regula (EK) Nr. 215/2008 par Finanšu regulu, ko piemēro 10. Eiropas Attīstības fondam. [7] Laikposmam no 2012. līdz 2013. gadam, prognozētās summas. [8] COM(2011) 692, galīgā redakcija, 26.10.2011. [9] Tā kā vēl nav pieņemta finanšu shēma laikposmam pēc 2013. gada un paredzams, ka tā būtiski ietekmēs izpildes rādītājus, summas par 2014. gadu ir norādītas kā p.m. un nav sniegtas prognozes par 2015. gadu. [10] Padomes 2011. gada 18. novembra lēmums, Padomes dokuments 16965/11. [11] Padomes 2011. gada 18. novembra lēmums, Padomes dokuments 16965/11.